पुलिस के सामने सरेंडर करे अमृतपाल; धार्मिक स्थानों का प्रयोग निजी कामों के लिए न हो
DGP Punjab Gaurav Yadav; Amritpal Surrender | Law And Order In Punjab Message To NRIs पंजाब के अमृतसर में गोल्डन टेंपल में माथा टेकने के लिए पहुंचे डीजीपी गौरव यादव ने अमृतपाल सिंह को सरेंडर करने की नसीहत दे दी है।
पंजाब के अमृतसर में गोल्डन टेंपल में माथा टेकने के लिए पहुंचे DGP गौरव यादव ने अमृतपाल सिंह को सरेंडर करने की नसीहत दी है। अमृपताल के बारे में पूछे गए सवाल पर DGP यादव ने साफ कहा कि जो भी नियमों अनुसार वांछित होगा, उसे गिरफ्तार किया जाएगा। वहीं उन्होंने विदेश में बसे पंजाबियों को पंजाब आकर घूमने की पेशकश भी की है।
DGP यादव ने अमृतपाल सिंह का नाम लिए बिना कहा कि पंजाब में लॉ एंड ऑर्डर है। अगर किसी ने नियम तोड़े हैं तो वह खुद को कानून के आगे पेश करे। कानून के अनुसार जो हमारे देश का नियम है, सभी के पास अपने अधिकार हैं। इसका एक प्रोसेस है। वह इस पर इससे अधिक कमेंट नहीं करेंगे, क्योंकि यह ज्यूडीशियल प्रोसेस होता है।
धार्मिक स्थानों का नहीं होने देंगे दुरुपयोग
कहूंगा कि धार्मिक स्थानों का प्रयोग अपने निजी कारणों के लिए नहीं करना चाहिए। धार्मिग ग्रंथों व धार्मिक स्थानों का दुरुपयोग नहीं होना चाहिए। हम पंजाब में शांति को बनाए रखेंगे। शरारती लोगों के साथ सख्ती से निपटा जाएगा। पंजाब की शांति भंग नहीं होने दी जाएगी, चाहे वे पाकिस्तान हो या कोई एजेंसी है।
पंजाब की शांति नहीं होने दी जाएगी भंग
DGP गौरव यादव ने कहा कि पंजाब में पुलिस व लोग मिलकर राज्य की शांति को भंग नहीं होने देंगे। सबसे पहले, शरारती आंसर, जिन्हें बाहरी ताकतों व ISI का सपोर्ट है, पंजाब की शांति को भंग करने की कोशिश कर रहे हैं। लेकिन उनके मनसूबे कामयाब नहीं होंगे।
पंजाब में लॉ एंड ऑर्डर की स्थिति बिल्कुल ठीक
पंजाब में घूमो फिरो व देखो, यहा शांति का माहौल है। विदेश में बसे NRIs को भी यही संदेश है कि वे पंजाब आकर देखें। यहां लॉ एंड ऑर्डर की स्थिति बिल्कुल ठीक मिलेगी। सभी अपने रिश्तेदारों से पूछ सकते हैं। अगर किसी के मन में कोई सवाल है तो वे उन्हें दूर कर लें।
अमृतपाल केस में पकड़ा NRI कोर्ट से रिहा:सबूतों के अभाव में छोड़ा गया; लखीमपुर से पकड़े व्यक्ति के कहने पर हुई थी गिरफ्तारी
वारिस पंजाब दे के चीफ अमृतपाल सिंह मामले में पुलिस अब से 400 से अधिक लोगों को गिरफ्तार कर चुकी है। वहीं 350 से अधिक लोगों को रिहा भी किया जा चुका है। इसी बीच होशियारपुर पुलिस ने NRI जसविंदर सिंह पंगाली को पकड़ा था। लेकिन कोर्ट ने सबूतों के अभाव के बाद उसे छोड़ दिया। पढ़ें पूरी खबर... 